РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

**Фонд за пружање помоћи избеглим,**

**прогнаним и расељеним лицима**

Управни одбор

Дана: 17.11.2017. године

ЈН МВ 06/17

На основу члана 19.Статута Фонда за пружање помоћи избеглим, прогнаним и расељеним лицима, члана 108.Закона о јавним набавкама („Службени гласник РС“ број 124/2012, 14/2015 и 68/2015)и Извештаја о стручној оцени понуда Комисије за јавну набавку добара-прехрамбених производа ЈН МВ 06/17 од 17.11.2017. године, Управни одбор Фонда за пружање помоћи избеглим, прогнаним и расељеним лицима на седници одржаној дана 17.11.2017. године, донео је следећу

**ОДЛУКУ О ДОДЕЛИ УГОВОРА**

**у поступку јавне набавке добара-прехрамбених производа**

**(ЈН МВ 06/17)**

У поступку јавне набавке добара-прехрамбених производа (шифра: ЈН МВ 06/17), за коју је позив објављен на Порталу јавних набавки и интернет страници Наручиоца дана 03. новембра 2017. године, **уговор се додељује** понуђачу „Алф промет“ Д.О.О. Саве Малешева бб, Каћ, ПИБ 103416069, матични број 08815917 чија је понуда број 06/17-1 од 13. новембра 2017. године која износи 1.465.794,00 динара без пореза на додату вредност односно 1.758.952,80 динара пореза на додату вредност укупно, оцењена као најповољнија.

***О б р а з л о ж е њ е***

На основу Закона о јавним набавкама („Службени гласник РС“, број 124/2012, 14/2015 и 68/2015), Управни одбор Фонда за пружање помоћи избеглим, прогнаним и расељеним лицима је дана 03. новембра 2017. године у својству Наручиоца донео Одлуку о јавној набавци мале вредности број ЈН МВ 06/17 и образовао Комисију за јавну набавку добара-прехрамбених производа (у даљем тексту: Комисија).

Задатак Комисије је да спроведе поступак јавне набавке, односно да припреми и објави позив за подношење понуда и конкурсну документацију, да по потреби сачини измене или допуне конкурсне документације, додатне информације или објашњења у вези са припремањем понуда, да отвори, прегледа, оцени и рангира понуде, сачини писмени извештај о стручној оцени понуда и припреми предлог одлуке о додели уговора или предлог одлуке о обустави поступка јавне набавке, да одлучи поводом поднетог захтева за заштиту права, као и да предузима друге радње у поступку јавне набавке, у оквиру своје надлежности.

Предмет јавне набавке су добра –прехрамбени производи, назив и ознака из општег речника набавке: 15890000-разни прехрамбени и осушени производи, у свему према спецификацији садржаној у конкурсној документацији.

Процењена вредност јавне набавке износи **1.500.000,00 динара**, без урачунатог пореза на додату вредност.

Наручилац спроводи поступак јавне набавке мале вредности, у складу са чланом 39. став 2. Закона о јавним набавкама.

Наручилац је Позив за подношење понуда за предметну набавку објавио на Порталу јавних набавки и интернет страници Наручиоца, дана 3. новембра 2017. године, у складу са Чланом 57. ЗЈН.

Комисија за спровођење поступка јавне набавке сачинила је стручну оцену понуда у којој је констатовала да су:

**БЛАГОВРЕМЕНО**, односно до дана 13.11.2017. године до 10:00 часова, приспеле понуде следећих понуђача:

|  |  |  |  |
| --- | --- | --- | --- |
| **Редни****Број** | **Назив или шифра понуђача** | **Датум пријема** | **Време пријема (сат)** |
|  | „Алф промет“ Д.О.О., Саве Малешева бб, 21241 Каћ | 13.11.2017. | 09:50ч |

**НЕБЛАГОВРЕМЕНИХ ПОНУДА** није било.

О поступку јавног отварања понуда вођен је записник, који је понуђачима достављен у законском року.

Записник о отварању понуда за јавну набавку добара – прехрамбених производа (шифра јавне набавке: ЈН МВ 06/17), од 13. новембра 2017. године чини саставни део извештаја.

Наручилац је предметном конкурсном документацијом одредио да ће се као критеријум за оцењивање и рангирање понуда применити ''економски најповољнија понуда''.

Критеријум за доделу уговора „економски најповољнија понуда“ биће утврђена применом следећих елемената критеријума:

|  |  |  |
| --- | --- | --- |
|  | Цена | 90 пондера |
|  | Рок испоруке | 10 пондера |
|  | УКУПНО | 100 пондера |

1. Најнижа понуђена цена бодује се са 90 пондера, а свака следећа применом формуле:

најнижа понуђена цена / цена из понуде која се бодује \* 90 =

2. Најкраћи рок испоруке (одређен у данима) бодује се са 10 пондера, а сваки следећи применом формуле:

најкраћи рок испоруке (у данима)/ рок из понуде која се бодује \* 10 =

Укупан број бодова израчунава се на следећи начин:

Укупно = Цена + Рок испоруке

У цену се урачунава цена свих добара наведених у позицијама, формирање пакета, транспорт, цена радне снаге и сви други зависни трошкови везани за реализацију уговора о предметној јавној набавци.

Рок испоруке не може бити краћи од 7 дана ни дужи од 21 дан. Понуде у којима је понуђен краћи или дужи рок испоруке од утврђеног овом конкурсном документацијом сматраће се неприхватљивом.

Роком испоруке сматра се достава односно примопредаја добара које се документује потписивањем отпремнице.

Уколико две или више понуда имају исти број пондера као најповољнија биће изабрана понуда оног понуђача који је понудио нижу цену.

Након детаљног прегледа понуда, Комисија је констатовала следеће:

Понуду је поднео један понуђач и то: „Алф промет“ Д.О.О., Саве Малешева бб, Каћ.

Понуда број 06/17-1 од 13. новембра 2017. године, укупне понуђене цене од 1.465.794,00 динара без ПДВ-а, понуђача „Алф промет“ Д.О.О. из Каћа је прихватљива будући да садржи доказе о испуњености услова за учешће у поступку предметне јавне набавке, уредно попуњене, оверене и потписане обрасце, каталог и остала документа предвиђена конкурсном документацијом, а понуђена цена не прелази износ процењене вредности набавке.

Понуђач „Алф промет“ Д.О.О. је понудио следеће:

Укупна вредност понуде без ПДВ-а: 1.465.794,00 динара

Укупна вредност понуде са ПДВ-ом: 1.758.952,80 динара

Рок важења понуде: 45 дана од дана отварања

 Рок за испоруку: 7 дана од дана закључења уговора

Комисија за јавну набавку мале вредности ЈН МВ 06/17, Управном одбору Фонда је доставила Извештај о стручној оцени понуда ЈН МВ 06/17 у којем је као јединог понуђача одредила понуђача „Алф промет“ Д.О.О. из Каћа, и предложила да Управни одбор са предложеним понуђачем чија је понуда, мада једина, исправна, благовремена и прихватљива, закључи Уговор о јавној набавци мале вредности за набавку добара бр. ЈН МВ 06/17, по истеку законског рока за подношење захтева за заштиту права.

Понуђач набавку извршава самостално.

Наручилац је прихватио предлог Комисије за јавну набавку добара-прехрамбених производа ЈН МВ 06/17 да се понуђачу „Алф промет“ Д.О.О. Саве Малешева бб из Каћа, ПИБ 103416069, матични број 08815917, додели уговор о јавној набавци, те је одлучено као у диспозитиву.

**ПОУКА О ПРАВНОМ ЛЕКУ:**

Против ове одлуке понуђач може поднети Наручиоцу захтев за заштиту права у року од пет дана од дана објављивања на Порталу јавних набавки (Члан 149. ЗЈН).

 ПРЕДСЕДНИЦА УПРАВНОГ ОДБОРА ФОНДА

Нада Остојић Агбаба, с.р.